burgasdotpro/wikipedia huggingface dataset:
Boeing 307 Stratoliner

Boeing Model 307 Stratoliner (u Pan American známy ako Strato-Clipper, v amerických vzdušných silách označovaný ako C-75) bolo prvé dopravné lietadlo s pretlakovou kabínou pre cestujúcich. Vďaka nej mohlo lietať vo väčších výškach (približne 6 000 m), kde ho už príliš neovplyvňovalo počasie. Model 307 mal päťčlennú posádku a kapacitu 33 cestujúcich. Prvýkrát k posádke patril aj letový inžinier.
História.
Celkovo bolo vyrobených 10 Stratolinerov. Prvý let nového typu sa uskutočnil 31. decembra 1938. Od roku 1940 lietali na linke medzi Los Angeles a New Yorkom a do rôznych destinácií v Latinskej Amerike.
Multimilionár Howard Hughes si 13. júla 1939 kúpil jeden Stratoliner verzie SB-307B (výr. č. 1997, NC19904) pre osobnú potrebu a nechal si ho prestavať na luxusný „lietajúci byt“. V roku 1948 bol ten istý stroj odpredaný ropnému magnátovi Glennovi McCarthyovi. Ten ho v roku 1962 predal E.K. Noldovi, potom stroj vlastnila organizácia Florida Jet Research Corporation. Tak stroj skončil v Hollywoode u Investors Enterprises Inc., aby bol vzápätí predaný späť na Floridu ďalšiemu milionárovi J.E. McCaughtryovi. Svoju dlhú službu stroj ukončil v roku 1965, keď ho zničil hurikán Cleo na Floridskom letisku vo Fort Lauderdale.
Jediný dochovaný Boeing 307 (výr. č. 2003, NC19903) je vystavený v Smithsonian Museum's Steven F. Udvar-Hazy Center. Na svojom poslednom lete pred predaním do múzea 29. marca 2002 tento stroj havaroval, keď mu postupne vypovedali službu všetky motory. Zrútil sa do zátoky Elliott Bay v Seattle v štáte Washington.
Jeff Sessions

Jefferson Beauregard "Jeff" Sessions III (* 24. december, 1946, Selma, Alabama, USA) je 84. generálny prokurátor Spojených štátov amerických. V rokoch 1997 až 2017 bol mladší senátor, reprezentant Alabamy. Do amerického senátu bol zvolený v roku 1996, z funkcie odstúpil 8. februára 2017. Je člen republikánskej strany.
18. novembra 2016 tím zvoleného prezidenta Donalda Trumpa oznámil, že Jeff Sessions by mal v novej administratíve zastávať post Generálneho prokurátora Spojených štátov. Do funkcie bol potvrdený 52 hlasmi, proti nemu hlasovalo 47 senátorov. Prísahu zložil 9. februára 2017. 
Životopis.
Jeff Sessions sa narodil v Selme, v štáte Alabama. Na Huntingdon College získal v roku 1969 titul Bachelor of Arts. Potom nastúpil na University of Alabama School of Law, kde získal v roku 1973 právnický titul. V rokoch 1973 až 1986 bol v zálohe americkej armády.
Sessions a jeho žena Mary majú tri dospelé deti, Mary Abigail, Ruth Walk, a Sama, a šesť vnúčat, Jane Ritchie, Jim Beau, Gracie, Alexa, Sophia, a Hannah.
Kariéra.
V rokoch 1981 až 1993 bol prokurátorom južného okresu štátu Alabama. Od roku 1995 do roku 1997 bol generálnym prokurátorom štátu Alabama. 
Od 3. januára 1997 zastupuje Sessions štát Alabama v americkom senáte. Vo funkcii bol znovuzvolený v roku 2002 a 2008. V roku 2014 nemal žiadneho vyzývateľa a vďaka tomu nastúpil už na svoje štvrté volebné obdobie. 
Názory.
Alabama je jeden z najkonzervatívnejších štátov USA a aj senátor Sessions bol jedným z najtvrdších konzervatívcov v americkom senáte. Podporoval vojnu v Iraku, je jedným z najväčších oponentov udelenia amnestie nelegálnym imigrantom. Takisto vystupuje proti homosexuálnym manželstvám a potratom. V prezidentskej kampani 2016 podporil republikánskeho kandidáta Donalda Trumpa.
Vo funkcii generálneho prokurátora sa snaží o zastavenie ilegálnej imigrácie a pašovania drog, zasadzuje sa o zvýšenie deportácií a boj proti kriminalite.
Zoznam europoslancov SR (2014 – 2019)

Toto je zoznam slovenských europoslancov vo funkčnom období 2014 – 2019 zvolených vo voľbách do Európskeho parlamentu v roku 2014. 
Slovensko malo v tomto funkčnom období 13 europoslancov. 
Vladimír Maňka bol aj členom Predsedníctva Európskeho parlamentu, keď bol 18. januára 2017 zvolený do funkcie kvestora.
Členom predsedníctva sa stal ako vôbec prvý Slovák.
Supertropický deň

Supertropický deň je v meteorologickej terminológii pracovný názov pre deň (resp. ľubovoľných 24 hodín), počas ktorého maximálna teplota vzduchu dosiahne 35 °C a viac. Ide zatiaľ o pracovný názov pre deň s extrémne vysokou dennou teplotou vzduchu a je používaný Slovenským hydrometeorologickým ústavom v snahe podrobnejšie kategorizovať dni s výskytom mimoriadne vysokých teplôt vzduchu. Ide najmä o snahu rozlíšiť ho od tropického dňa. Termín bežne preberajú aj niektoré médiá a klimatológovia. Český hydrometeorologický ústav tento názov nepoužíva, objavuje sa však v médiách a na sociálnych sieťach.
Epichares z Atén

Epichares alebo Epicharés ("Epichares", iný prepis: "Epicharés") bol olympijský víťaz v behu dorastencov na jedno stadion v roku 396 pred Kr.
Epichara z Atén na 96. olympijských hrách korunovali olivovým vencom za víťazstvo v behu dorastencov na jedno stadion. V Olympii sa táto disciplína zaviedla v roku 632 pred Kr. a jej prvým víťazom bol Polyneikes z Élidy.
Olympionik Epichares bol synovcom aténskeho politika Aristokrata (jedného z veliteľov odsúdeného na smrť po námornej bitke pri Arginúsach v roku 406 pred Kr.) O päťdesiat rokov neskôr Epicharov vnuk, tiež Epichares, vo svojom prejave s hrdosťou pripomína olympijské víťazstvo svojho starého otca, aby zapôsobil na porotu.
Zoznam chránených území v okrese Havlíčkův Brod

Toto je zoznam chránených území v okrese Havlíčkův Brod aktuálny k júlu roku 2020, v ktorom sú uvedené chránené územia v oblasti okresu Havlíčkův Brod.
 |
Aristokrates

Aristokrates alebo Aristokratés ("Aristokrates", iný prepis: "Aristokratés") môže byť:
Sochorov

Sochorov je prírodná pamiatka ev. č. 2081 neďaleko obce Herálec v okrese Havlíčkův Brod v nadmorskej výške 512 – 518 metrov. Oblasť spravuje AOPK Havlíčkův Brod.
Ochrana.
Predmetom ochrany je lokalita s výskytom chránených druhov rastlín a živočíchov
Zbojnícke plesá

Zbojnícke plesá môžu byť:
Strelecké plesá

Strelecké plesá môžu byť:
Čertův kámen (prírodná pamiatka, okres Havlíčkův Brod)

Čertův kámen je prírodná pamiatka ev. č. 959, lokalita Rejčkov – časť obce Dolní Město v okrese Havlíčkův Brod. Správa AOPK Havlíčkův Brod.
Poloha.
Nachádza sa na južnom svahu Melechova, katastrálne územie Rejčkov. Celková výmera chráneného územia je ochranné pásmo meria .
Opis.
Ide o zaujímavý žulový odkryv vysoký 4 až , dlhý a široký , úzka trhlina ho rozdeľuje na dve časti, výraznejšia je juhovýchodná. Žulou prechádzajú šikmé pukliny, vďaka ktorým sa v južnej časti vytvorili až hlboké previsy. Skala tak získala pri bočnom pohľade bizarnú podobu čertovej hlavy. Zaujímavú modeláciu má ťažšie prístupná vrcholová plošinka. Zahlbujú sa tu dve veľké skalné misy. Východná misa je zdvojená, dlhá a hlboká. I v suchom období býva vyplnená vodou. Západná misa má hruškovitý pôdorys a rozmermi 107 × , hĺbku . Tieto skalné misy sú zrejme najdokonalejšou ukážkou tohoto typu mikroflóry v oblasti a zasluhujú ochranu.
Geológia.
Vrch Melechova tvorí hrubozrnný až porfyrický dvojsľudový granit moldanubického plutónu. Tento zaujímavý žulový odkryv, ktorý môžeme považovať za izolovanú skalu typu tor, je zrejme erózno denudačným reliktom hrany ľavého svahu údolíčka potoka. Do dnešnej podoby bol vymodelovaný eróziou a dlhodobými procesmi zvetrávania a odnosu hrubozrnného granitu.
Ochrana.
Predmetom ochrany je žulový odkryv na svahu Melechova, na vrchole skalnej misy.
Fyzikálne kyvadlo

Fyzikálne kyvadlo alebo reálne kyvadlo je každé teleso, ktoré sa pod vplyvom vlastnej tiaže kýve okolo vodorovnej osi neprechádzajúcej ťažiskom.
Je to otáčavý pohyb telesa okolo pevnej osi, pre ktorý možno použiť rovnicu:
formula_1
formula_2
D – moment tiaže, I – moment zotrvačnosti, g – gravitačné zrýchlenie, a – vzdialenosť osi otáčania od ťažiska, φ – uhol vychýlenia kyvadla z rovnovážnej polohy.
Po dosadení (2) do (1) dostaneme
formula_3
ak označíme formula_4
dostaneme rovnicu fyzikálneho kyvadla v tvare
formula_5
Jej riešenie je náročné, podstatne sa zjednoduší, ak sa obmedzíme na výchylky φ&lt;5°, potom ak je φ vyjadrené v radiánoch, sin φ≈φ
a rovnicu (3) môžeme previesť na tvar
formula_6
Riešením tejto rovnice je formula_7
kde φ0 je amplitúda kyvadla a α je fázová konštanta. Jej hodnota závisí od voľby začiatku merania, ktorý možno zvoliť tak, aby α=0.
Pre periódu fyzikálneho kyvadla platí
formula_8
Majster Hanuš

Majster Hanuš, tiež Jan Růže († po roku 1497) bol pražský staromestský zámočník a orlojník. Bol orlojníkom Pražského staromestského orloja. Radní páni sa však báli, že Hanuš postaví niečo podobné aj pre iné mesto a tak ho raz v noci oslepili. Hanuš potom rýchlo chradol a okolo roku 1497 cítil, že nadišiel jeho čas a tak požiadal svojho učňa (údajne bol ten učeň aj Hanušov syn) Jakuba Čecha († 1540), aby ho zaviedol k samotnému srdcu orloja a položil ruku na stroj, čím ho zastavil, načo sám zomrel. Mal ženu Kateřinu a s ňou deti Annu a Jakuba.
Na vŕšku (Bratislava)

Na vŕšku je ulica v Bratislave, v mestskej časti Staré Mesto. Spája severný koniec Kapitulskej s Klariskou ulicou.
Je to jedna z najstarších ulíc vnútorného mesta. Vznikla pri výstavbe kláštora cistercitiek v roku 1232. Pomenovanie sa však spomína až v 18. storočí. Pôvodne mala spoločné pomenovanie s Klariskou ulicou. Nachádzala sa tu ľadová jama v roku 1765, spomínajú sa mestské hradby v roku 1724 a tiež starý kúpeľ klarisiek, v roku 1774 studňa, v roku 1775 škola s učiteľom a domy s vlastnými humnami.
Z roku 1816 je zmienka o umiestnení uhorskej kráľovskej komory a kráľovskej akadémie v kláštore klarisiek v roku 1830. V roku 1880 tu bolo 7 domov.
Nedbalova ulica (Bratislava)

Nedbalova ulica je ulica v Bratislave, v mestskej časti Staré Mesto. Tiahne sa od Uršulínskej po Laurinskú, križuje Klobučnícku. Nachádza sa v blízkosti Námestia SNP.
V roku 1920 mala názov Hummelova ulica, resp. "Hummelgasse" alebo "Hummel utca", bola pomenovaná podľa Jána Nepomuka Hummela (1778 – 1837), rakúskeho hudobného skladateľa a klaviristu, rodáka z Bratislavy. Od roku 1945 má súčasný názov, podľa Oskara Nedbala (1874 – 1930), českého dirigenta a hudobného skladateľa, prvého riaditeľa Slovenského národného divadla. 
Pôvodne bola osídlená židovskými obyvateľmi, ktorí však ušli pred Turkami. V roku 1549 sa spomína synagóga, vodovod a uhorská kráľovská komora. Od roku 1525 bola ulica priebežne dláždená a boli tu schody, ktorými sa dalo vyjsť z vnútorného mesta za hradby.
Na ulici sa nachádzajú dve národné kultúrne pamiatky – hradbový múr, ktorý vznikol v 13. až 15. storočí a meštiansky dom na Nedbalovej 17 zo začiatku 19. storočia. Na ulici má sídlo Galéria Nedbalka, v ktorej sú vystavené exponáty moderného umenia.
Krymský federálny okruh

Krymský federálny okruh () bol v rokoch 2014 až 2016 jeden z deviatich federálnych okruhov Ruska. Medzinárodne spoločenstvo ho neuznávalo za súčasť Ruska, ale za súčasť Ukrajiny. Bol vytvorený 21. marca 2014 v súvislosti s anexiou Kryma Ruskou federáciou. Okruh bol v júli 2016 zaradený do Južného federálneho okruhu.
Nachádzal sa na juhozápade európskej časti Ruska. Bol to najmenší ruský federálny okruh s rozlohou a žilo tu vyše 2,327 milióna obyvateľov (2016). Najväčšími mestami sú Sevastopoľ, Simferopoľ, Kerč a Jevpatorija.
Administratívne členenie okruhu.
Krymský federálny okruh tvoria len dva subjekty Ruskej federácie:
Jedno mesto federálneho významu a jedna republika.
Hlavným mestom Krymského federálneho okruhu je Simferopoľ. 
Najväčšie sídla okruhu.
Najväčšími sídlami Krymského federálneho okruhu z hľadiska počtu obyvateľov sú:
Borecká skalka

Borecká skalka je prírodná pamiatka ev. č. 20, lokalita Borek u Chotěboře v okrese Havlíčkův Brod. Správa AOPK Havlíčkův Brod.
Ochrana.
Predmetom ochrany je hadcový lom s významnou hadcovou kvetenou rastúcou v jeho blízkosti a snaha o zachovanie vzácnej paprade slezinníka klinovolistého, ktorý je viazaný na hadcové podložie.
V zatopenom lome je v prevádzke potápačské výcvikové stredisko Triton sport.
Chuchelská stráň

Chuchelská stráň je prírodná pamiatka ev. č. 2188 neďaleko obce Jeřišno v okrese Havlíčkův Brod v nadmorskej výške 386 – 405 metrov. Oblasť spravuje AOPK Havlíčkův Brod.
Ochrana.
Dôvodom ochrany je výskyt zachovaných, druhovo bohatých teplomilných travinných spoločenstiev stoklasových lúk s mozaikou krovín na južne orientovanej opukovej stráni.
Filammón z Atén

Filammón ("Filammón") bol olympijský víťaz v boxe v roku 360 pred Kr.
Filammón z Atén si na 105. olympijských hrách vybojoval víťazstvo v boxe. Podľa antických zdrojov Filammón nebol taký silný boxer ako Glaukos z Karystu, ale keďže boxoval veľmi rozumne a nebojácne, dosiahol vytúžené olympijské víťazstvo. Olympii sa box (pygmé) zaviedol na 23. hrách v roku 688 pred Kr. a prvým víťazom tejto disciplíny bol Onomastos zo Smyrny.
Spomienka na olympijské víťazstvo Filammóna nevybledla ani po niekoľkých storočiach. Jeho meno sa vyskytuje v písomných dielach súdnych rečí slávnych gréckych rečníkov a nechýba ani v rétorických pojednaniach Aristotela. Niektoré neskoršie zdroje uvádzajú, že Filammón nebol gréckeho pôvodu.
Radničná ulica (Bratislava)

Radničná je ulica v Starom Meste v Bratislave.
Vznikla medzi starým gotickým domom z 15. storočia na rohu dnešnej ulice a Hlavného námestia a budovami starej radnice (Ungerov dom a Aponiho palác).
V roku 1563 sa spomína dláždenie, v roku 1880 tu boli 4 domy.
Uršulínska ulica (Bratislava)

Uršulínska ulica je ulica v Bratislave, v mestskej časti Staré Mesto. Tiahne sa od Námestia SNP po Laurinskú ulicu. Na ulici sa nachádza Uršulínsky kostol, podľa ktorého je pomenovaná.
V minulosti "Veľká Uršulínska" spájala dnešné Námestie SNP s Primaciálnym námestím, "Malá Uršulínska" Primaciálne námestie a Laurinskú ulicu.
V roku 1759 sa spomína dláždenie, v roku 1760 domy, 1762 mestské hradby. V roku 1809 bol kláštor uršulínok poškodený francúzskymi vojskami, v roku 1873 bol prvý fotografický ateliér vo františkánskej záhrade. V roku 1880 mala ulica 13 domov.
Úzka ulica (Bratislava)

Úzka je ulica v Starom Meste v Bratislave. 
V roku 1894 mala názov "Szűk utca", v roku 1880 "Domzwinger" alebo "Zwingergasse", dnešný názov vznikol poslovenčením.
Pôvodne siahala po Prepoštskú ulicu a bola paralelná s Kapitulskou. Bola tu vybudovaná Nová bašta (Ungerfeind 1440) a bašta Lugisland.
V roku 1880 tu boli 4 domy, v roku 1932 dostala ulica regulačnú zastavovaciu úpravu.
Zámočnícka ulica (Bratislava)

Zámočnícka je ulica v Starom Meste v Bratislave. 
Je to jedna z najstarších ulíc stredovekej Bratislavy, patrila ku komplexu mestského cvingra. Pôvodne tu bolo židovské osídlenie, no po vyhnaní Židov Turkami už nedostali povolenie na návrat do mesta. Bývali tu rôzni remeselníci.
V roku 1502 sa spomína studňa, v roku 1520 nová bašta, 1532 prašná bašta, 1610 obchody, 1733 škola a 2 studne s čerpadlom, vodovod sa spomína v roku 1753, výčap v roku 1794. V roku 1880 mala ulica 13 domov.
Písník u Sokolovce

Prírodná pamiatka Písník u Sokolovce sa nachádza v CHKO Železné hory na katastrálnom území obce Horní Sokolovec. K vyhláseniu prírodnej rezervácie došlo v roku 1990. V roku 1994 bol v starom bagrovisku upravený terén, aby došlo k obnoveniu vodnej plochy.
Prírodné pomery.
Vodstvo.
Bagrovisko je z časti naplnené vodou a okolie vodnej plochy je zarastené rašeliníkom a inými machmi. Ide aj o jedinú vodnú plochu v okolí nad vodným tokom rieky Doubravy a tiež je to aj významné napájadlo lesnej zveri.
Geológia.
Geologicky sa tu vyskytujú ruly a plytké ľahko kyslé pôdy na mieste odťaženého hrubého piesku.
Agénor z Téb

Agénor (iné názvy: Agénór, Agenor; "Agénor", iný prepis:"Agénór") bol olympijský víťaz v zápasení dorastencov v roku 360 pred Kr.
Agénor, syn Theopompa z Téb, si na 105. olympijských hrách vybojoval víťazstvo v zápasení dorastencov. Túto disciplínu zaradili do programu na 37. olympijských hrách a jej prvým víťazom bol Hipposthenes zo Sparty. 
Keď cestovateľ Pausanias v druhom storočí navštívil Olympiu, pri prehliadke olympijskej "Altidy" ho zaujali sochy olympijských víťazov. Jednou z týchto sôch bola aj socha olympionika Agénora, o ktorej zaznamenal: „"Argejský Polykleitos – nie však tvorca sochy bohyne Héry – žiak Naukyda, vytvoril chlapčenského víťaza v zápasení, tébskeho Agénora. Socha bola venovaná menom kmeňa Fókov, pretože Theopompos, otec Agénorov, bol pohostinným priateľom ich kmeňa."“
Univerzál (časopis)

Univerzál je časopis študentov Filozofickej fakulty Univerzity Pavla Jozefa Šafárika v Košiciach (FF UPJŠ). Prináša informácie z diania na fakulte, rôzne zaujímavosti, tipy a praktické rady týkajúce sa štúdia, vyučujúcich aj aktivít mimo vyučovania. Vychádza štyrikrát ročne. Je registrovaný na Ministerstve kultúry SR (evidenčné číslo: EV 3960/10), ISSN 1338-2969.
S myšlienkou vydávať časopis študentov masmediálnych štúdií na FF UPJŠ v Košiciach prišiel vyučujúci Katedry slovakistiky, slovanských filológií a komunikácie FF UPJŠ Marián Gladiš koncom roka 2009. Primárnym zámerom vydávania časopisu "Univerzál" bolo umožniť študentom masmediálnych štúdií zdokonaliť sa v slovenskej štylistike a gramatike, novinárskej žánrológii a systéme redakčnej práce v reálnych žurnalistických podmienkach, t. j. v rámci vydávania študentského časopisu.
Premiérové číslo časopisu "Univerzál" vyšlo 23. apríla 2010. Prvé dva ročníky (2010 a 2011) vydával Marián Gladiš ako fyzická osoba ("Univerzál" bol v tom čase časopisom študentov masmediálnych štúdií na FF UPJŠ), od tretieho ročníka (2012) sa pretransformoval na časopis študentov Filozofickej fakulty UPJŠ v Košiciach, vydavateľom je odvtedy Univerzita Pavla Jozefa Šafárika v Košiciach.
Na poste šéfredaktora časopisu sa dosiaľ vystriedalo sedem študentiek a študentov FF UPJŠ: Lucia Lendelová (2010, 2013 – 2014), Ivica Gazdovičová (2012 – 2013), Mária Hrehová (2015), Igor Michalčík (2015 – 2020), Michal Rodziňák (2020 – 2021), Michaela Pariľáková (2021 – 2022) a Timotej Mikloš (od septembra 2022).
Súčasnosť.
Koncom roka 2015 vystriedala dovtedajšiu redakčnú radu nová, ktorá pozostáva prevažne zo študentov masmediálnych štúdií. Pri výmene rady nastala aj koncepčná a vizuálna zmena časopisu. Napriek tomu, že logo ostalo pôvodné (z roku 2010, je to jediný prvok, ktorý sa počas existencie časopisu nezmenil – jeho tvorcom je Róbert Soročina, autor prvotného grafického riešenia časopisu "Univerzál"), grafika a aj celkové spracovanie sa v mnohom oproti pôvodnému zmenili.
Calamity Jane

Calamity Jane, vlastným menom Martha Jane Canary alebo Cannary (* 1. máj 1852, Princeton, Missouri, USA – † 1. august 1903, Terry, Južná Dakota) bola americká pohraničníčka a profesionálna prieskumníčka. Bojovala proti domorodým Američanom. Bola známa svojou láskavosťou a súcitom, najmä voči ľuďom v núdzi a chorým. Spolu s jej odvahou z nej tieto vlastnosti spravili známu pohraničnícku postavu. Bola známa aj tým, že zvykla nosiť pánske oblečenie.
Je ňou inšpirovaná postava Calamity Janet v hre Bang!.
Pod Kazbalem

Pod Kazbalem je prírodná pamiatka ev. č. 1971, ktorá sa nachadza západne od obce Uhelná Příbram v okrese Havlíčkův Brod. Oblasť spravuje AOPK Havlíčkův Brod.
Ochrana.
Dôvodom ochrany je fragment vlhkých lúk v povodí Hostačovky.
Šlapanka (prírodná pamiatka)

Šlapanka je prírodná pamiatka ev. č. 1972 neďaleko obce Havlíčkův Brod v okrese Havlíčkův Brod v nadmorskej výške 416 – 424 metrov. Oblasť spravuje AOPK Havlíčkův Brod.
Ochrana.
Dôvodom ochrany je významný fragment prírode blízkych mokraďových spoločenstiev údolnej nivy Šlapanky s výskytom významných a ohrozených druhov organizmov.
Kamenický rybník

Kamenický rybník je prírodná pamiatka neďaleko obcí Kamenice a Herálec v okrese Havlíčkův Brod.
Ochrana.
Predmetom ochrany je biotop oligotrofného rybníka s výskytom významných druhov rastlín a živočíchov viazaných na tento biotop; populácie koleanta útleho ("Coleanthus subtilis"), tilovky vodnej, hrabavky škvrnitej, kunky červenobruchej
Jeřišno - Heřmaň

Jeřišno - Heřmaň je zmluvne chránené územie v miestnej časti obce Jeřišno, Heřmani v okrese Havlíčkův Brod.
Ochrana.
Predmetom ochrany chráneného územia je kolónia netopiera veľkého ("Myotis myotis") v povalových priestoroch miestneho kostola Sv. Václava.
Andromenes z Korintu

Andromenes alebo Andromenés ("Andromenes", iný prepis:"Andromenés") bol olympijský víťaz v behu na jedno stadion v roku 304 pred Kr.
Andromenes z Korintu si na 119. olympijských hrách vybojoval víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. v roku 776 pred Kr. a bol hlavným pretekom aj po zavedení ďalších súťažných disciplín. Menom víťaza tohto preteku sa označovala celá olympiáda.
Staroveký historik Eusebios z Kaisareie vo svojom zozname olympijských víťazov uvádza, že Andromenes sa v tejto disciplíne presadil aj v roku 308 pred Kr. (Eusebios vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.), ale podľa staršieho písomného zdroja od historika Diodora, tento olympijský triumf dosiahol v tom roku Apollónides z Tegey.
Andromenovo olympijské víťazstvo z roku 304 pred Kr. zaznamenal aj historik Diodoros, aby tak datoval rok, v ktorom macedónsky panovník Démétrios I. obliehal Rodos. Obyvatelia Rodu útok macedónskeho kráľa Demétria I. úspešne odrazili a na pamiatku tohto víťazstva postavili v roku 290 pred Kr. na vstupe do prístavu Rodos sochu boha Slnka Hélia, známu ako Rodoský kolos, dielo považované za div sveta. Toto veľkolepé dielo zhotovil umelec Chares z Lindosu, ktorý na ňu s hrdosťou napísal: "„Kolos, na ktorý sa pozeráš, je vysoký osemdesiat lakťov a vytvoril ju Chares, rodák z Lindu.“"
Mahfiruz Hatice Sultan

Mahfiruz Hatice Sultan (1590 – 26. október 1620), celým menom "Devlet Ismet Mahfiruz Hatice Valide Sultan Aliyyetü'ş-šan Hazretleri", bola manželka osmanského sultána Ahmeda I. Bola matkou sultána Osmana II. a matkou princov Sehzade Huseyn, Sehzade Bayezid a Sehzade Mehmed. Mená ako Mehmed a Bayezid sa veľmi často opakovali, pretože to boli mená veľmi slávnych predkov sultánov. Mahfiruz sa stala 26. februára 1618 Valide Sultan (matkou kráľovnou), keď jej syn Osman zasadol na trón. Až do svojej smrti v roku 1620 bola najmocnejší ženou v ríši.
Vysvetlivka.
Jej meno Mahfiruz (mah-i Firuz), je vyslovované aj ako Mah Firuz (Mah Ferûza), alebo ako Mah-Firuz a Mah-Firuz. Pôvodne sa však volala len Hatice, keď bola len obyčajnou konkubínou. Meno Mahfiruz dostala neskôr od sultána a hovorilo sa jej "Hadica Mahfiruz", neskôr sa oslovovala "Mahfiruz Hadica Sultan" alebo Hatice Mâhfirûze Valide Sultan. 
Pôvod.
Jej pôvod je neznámy, rovnako ako jej rodné meno. Bola buď ortodoxná kresťanka alebo už od narodenia moslimka.
Teória o tom, že Mahfiruz pochádzala z Grécka boli vyvrátené a neboli na ne žiadne dôkazy.
Život.
Mahfiruz bola prvá z troch žien Ahmeda I. a porodila mu štyri synov – budúceho sultána Osmana II., Princa Bayezida, princa Mehmeda a princa Huseyn. Keď sa narodil Osman, najstarší zo všetkých synov Ahmeda, stal sa Ahmed najmladším sultánom v histórii, ktorý bol otcom a Osman bol prvý princ v histórii, ktorý sa narodil priamo v hlavnom paláci v Istanbule. Mahfiruz však mala veľkú konkurenciu medzi ostatnými ženami. Jej veľkou podporou bola Safiye Sultan, ktorá ju za Ahmeda vydala. Veľmi ju tiež pomáhala Servazad Hatun, jej prateta a hádanie Valide Sultan, matka Ahmeda. Tieto ženy jej pomáhali, keď začala žiarliť na koše, novú konkubínu, ktorá sa sultánovi páčila. Hlavne vďaka matke sultána mohla Mahfiruz ďalej tráviť večery s Ahmedom.
V roku 1618, bola Mahfiruz ešte nažive, keď bol jej syn Osman konečne korunovaný ako Sultán Osman II., Keď vyhodil Mustafu I. Stala sa z nej Valide Sultan, matkou kráľovnou. V tom čase žena s týmto postom bola najmocnejší ženou v ríši. Ochraňovala Osmana pred Mustafom, ktorý bol syn Alim Sultan, ktorá bola jej teta a jedna zo žien Ahmeda. Bola veľmi známa pre svoju krásu, nádherné zelené oči a silný charakter. Zomrela v roku 1620 a bola pochovaná v Eyüp. Výstavba jej mešity stále 3000 akcie za deň. Syn Osman ju miloval rovnako ako Sehzade Mustafa miloval svoju Máhidevrán Sultán Sultan, ktorá bola Mahfiruz vzorom.
Dismas

Svätý Dismas (z gr. "dysme", t.j. umierajúci) je meno, ktorým býva tradične označovaný zločinec ukrižovaný s Ježišom Kristom, visiaci na kríži po Kristovej pravici. Po prvý raz sa s jeho menom stretávame v apokryfnom Nikodémovom evanjeliu z 2. storočia.
Pri Ježišovom ukrižovaní boli spolu s ním popravení aj dvaja zločinci a ich kríže vztýčili po oboch stranách kríža, na ktorom visel Ježiš Kristus. Kým zločinec po Kristovej ľavici (podľa kresťanskej tradície sa volal Gesmas) provokoval a žiadal aby Ježiš, ak je Mesiáš, zachránil seba aj ich, lotor umierajúci po Kristovej pravici, vedomý si svojich previnení, ho zahriakol:
Vzápätí Ježiša požiadal, aby naňho pamätal po príchode do „svojho kráľovstva“. Ježiša zločincove slová natoľko dojali, že napriek nesmiernemu utrpeniu a krutým bolestiam ho ubezpečil:
Tieto Ježišove slová, zaručujúce jeho spásu, znamenali, že Dismas bol prvým z ľudí, ktorý vstúpil do Kristovho kráľovstva. Súčasne týchto pár viet (o Dismasovi sa zmieňuje iba evanjelista Lukáš) stačilo, aby ho cirkev začala pokladať na svätého.
S postavou Dismasa sa stretávame tiež v apokryfnom tzv. Arabskom evanjeliu (textoch týkajúcich sa Ježišovho detstva), kde je Dismas stotožnený s istým Titom, členom tlupy lupičov, ktorá prepadávala pocestných, medzi ktorými boli aj Jozef, Mária a malý Ježiš na svojom úteku do Egypta. Všetkých troch ich neskôr bez akejkoľvek ujmy prepustili.
O Dismasovej svätosti svedčí aj fakt, že kríž, na ktorom bol ukrižovaný sa stal relikviou. Údajne sa dostal na Cyprus a čiastočky z neho sa objavili aj na iných miestach (napr. v severnom Taliansku). Zásluhou františkánskeho rádu sa mu dostalo značnej popularity a uctievania.
Svätý Dismas je jedným z najčastejšie výtvarne zobrazovaných svätcov vôbec. Stretávame sa s ním takmer na každej krížovej ceste ako súčasti skupiny Ukrižovania, kde pravidlom je vzájomné rozlíšenie ukrižovaných lotrov na dobrého a zlého podľa evanjeliovej správy o kajúcnosti jedného z nich (Lk 23,39-43). Tvorené je predovšetkým umiestnením Dismasa ako „dobrého“ lotra po Kristovej pravici, pričom býva k nemu natočený telom i tvárou akoby v rozhovore, zatiaľčo zlý lotor sa od neho odvracia a zvyčajne býva zobrazený už mŕtvy. Okrem toho zlý lotor má výrazne dotrhanejšie oblečenie (v prípade ak ho majú obaja zločinci oblečené). Telá oboch lotrov častokrát visia na krížoch pozbíjaných z neotesaných oválnych brvien. Na Slovensku takto Dismasa nachádzame na kalváriách napr. v Banskej Štiavnici, v Šaštíne v Strážach (na kalvárii v mestskej časti Stráže nad Myjavou) či v Jablonici.
Kompaktný fotoaparát

Kompaktný fotoaparát alebo kompakt je typ fotoaparátu (analógového aj digitálneho), ktorý má malé rozmery, jednoduché použitie, nevýmenné časti (objektívy, blesky a batérie) a je ľahko prenositeľný. Existujú aj profesionálne verzie kompaktov, ktoré majú pripojiteľné externé blesky, batérie, či dokonca výmenné objektívy. Tieto verzie však nie sú masovo rozšírené, pretože profesionálni fotografi zväčša preferujú digitálne zrkadlovky. V súčasnosti sa vyrábajú prakticky iba digitálne fotoaparáty, pričom kompaktné typy sú najviac rozšírené.
Lindos

Lindos (gr. "Λίνδος" – "Lindos") je mesto v juhovýchodnej časti ostrova Rodos, ktorý patrí do skupiny ostrovov nazývaných Dodekanézy.
Lindos sa turisticky preslávil vďaka stredovekej johanitskej pevnosti a starovekej akropole s chrámom Atény Lindskej, ktorá sa týči nad mestom. Táto prirodzená bašta bola postupne opevňovaná starovekými Grékmi, Rimanmi, Byzantíncami, Johanitmi a osmanskými Turkami. Preto sú archeologické práce na tunajšom nálezisku veľmi náročné a nálezy sa ťažko interpretujú.
Hlavné mesto ostrova Rodos je odtiaľ vzdialené asi 50 km. Lindos má okolo 800 stálych obyvateľov, je chránenou kultúrnou pamiatkou a môže sa "pýšiť" aj najvyššími nameranými teplotami na ostrove. 
História.
Lindos založili podľa tradície Dóri vedení kráľom Tlépolemom, ktorí sa na ostrove vylodili niekedy v 10. stor. pred Kr. Bol jedným zo šiestich dórskych miest v tejto oblasti známych ako dórsky Hexapolis. Poloha Rodu na prirodzenej križovatke medzi Európou a Blízkym východom z neho urobila miesto stretávania sa Grékov s Feničanmi. Lindos sa približne v 8. storočí pred Kr. stal významným obchodným strediskom. Po založení mesta Rodos v 5. stor. pred Kr. jeho význam upadol.
V klasickom období mestu dominoval veľký chrám Atény Lindskej, ktorý svoju konečnú podobu získal niekedy okolo roku 300 pred Kr. V helénskom období a počas rímskej nadvlády sa posvätný okrsok rozrástol o ďalšie stavby, ktoré v dobe raného stredoveku stratili svoj význam.
V 14. storočí ju potom čiastočne prekryla mohutná pevnosť, ktorú postavili na obranu ostrova proti Osmanskej ríši príslušníci rytierskeho rádu Johanitov.
Turizmus.
Lindos patrí medzi najobľúbenejšie miesta na ostrove. Turisti, ktorí si chcú pozrieť centrum a Akropolu, musia parkovať nad mestom. Počas leta Akropola čelí mnohým turistom, obzvlášť ráno a dopoludnia, keď ešte nie je príliš teplo. Cesta na Akropolu je pomerne náročná, tí ktorí ju nezvládnu, sa hore môžu dostať pomocou oslov. Vstup na najvyššiu časť Akropoly je platený.
Požiarna konštrukcia

Požiarna konštrukcia je stavebná konštrukcia, konštrukčný prvok alebo stavebný výrobok, ktorá spĺňa požadované kritériá na použitie v podmienkach požiaru. Termín bol do stavebnej praxe na Slovensku zavedený v roku 2012 právnym predpisom na protipožiarnu bezpečnosť stavieb. Potreba tohto nového termínu vyplynula s požiadavky zjednotiť všetky známe konštrukcie a prvky, ktoré sa na stavbe zhotovujú resp. stavebné výrobky, ktoré sa do stavby zabudovávajú pre účel protipožiarnej bezpečnosti stavieb. Zavedenie tohto termínu umožnilo zadefinovať aj tzv. zhotoviteľa požiarnej konštrukcie.
Uvedený právny predpis obsahuje vo svojej prílohe č.3 aj príklady možných požiarnych konštrukcií a podrobné členenie týchto požiarnych konštrukcií pre potreby stavebnej praxe vypracovala APPO SR vo svojom technickom návode TN APPO 010 a ATN® 002.
Zhotoviteľ požiarnej konštrukcie.
Zhotoviteľ požiarnej konštrukcie je právnická osoba alebo fyzická osoba-podnikateľ, ktorá zhotovila alebo zabudovala do stavby požiarnu konštrukciu. Termín bol zavedený do stavebnej praxe v roku 2012 právnym predpisom pre protipožiarnu bezpečnosť stavieb. Zhotoviteľ osvedčuje vlastnosti požiarnej konštrukcie, ktorú zhotovil, písomnou formou. Cieľom zavedenia tohto termínu je ustanoviť konkrétnu zodpovednosť za správnu realizáciu opatrení protipožiarnej bezpečnosti stavieb pri uskutočňovaní stavebných a montážnych prác.
Osvedčenie požiarnej konštrukcie.
Osvedčenie požiarnej konštrukcie, v praxi často označované skratkou OPK, je požiadavka na zhotoviteľa požiarnej konštrukcie, ktorú mu ustanovuje právny predpis pre protipožiarnu bezpečnosť stavieb, aby písomnou formu dokladoval, že požiarnu konštrukciu správne zhotovil a použil na jej zhotovenie len vhodné stavebné výrobky. Uvedený právny predpis obsahuje vo svojej prílohe č.3 požiadavky na údaje a doklady potrebné k osvedčeniu požiarnej konštrukcie. Ďalšou pomôckou pre zhotoviteľov požiarnych konštrukcií a príslušníkov štátneho požiarneho dozoru bolo vypracovanie formulára na osvedčenie požiarnej konštrukcie schváleného Prezídiom HaZZ MV SR aj s ďalším technickým návodom TN APPO 011 na vyplnenie tohto formulára. Ďalším významným kvalitatívnym posunom v oblasti osvedčovania požiarnych konštrukcií je od 1. 1. 2019 sprevádzkovanie internetovej e-aplikácie OPK na osvedčovanie požiarnych konštrukcií, ktorá je prístupná pre širokú odbornú stavebnú verejnosť na stránkach Asociácie pasívnej požiarnej ochrany SR na linku e-aplikácia OPK
Rumanove plesá

Rumanove plesá môžu byť:
Havranka (prírodná rezervácia)

Havranka je prírodná rezervácia ev. č. 1970, ktorá sa nachádza juhovýchodne od Habrov v plytkom údolí na sútoku Jiříkovského a Vepříkovského potoka v okrese Havlíčkův Brod. Rozloha územia rezervácie činí . 
Ochrana.
Ide o veľmi zachovaný fragment pôvodných mokraďových ekosystémov v minulých dobách typických pre Českomoravskú vrchovinu. Veľká časť rezervácie sa nachádza na mieste zaniknutého rybníka, ktorého zvyšky hrádze sú dodnes zrejmé v jej západnej časti. Pomerne veľká plocha tejto rezervácie a blízkosť veľkého Jiříkovského rybníka, ktorý na ňu nadväzuje na západe, význam tejto lokality iba podčiarkujú.
Stavebný výrobok

Stavebný výrobok je každý výrobok alebo každá zostava, ktoré sú vyrobené a uvedené na trh na trvalé zabudovanie v stavbách alebo ich častiach a ktorých parametre vplývajú na parametre stavieb, pokiaľ ide o základné požiadavky na stavby. Zostava je stavebný výrobok uvedený na trh jedným výrobcom ako súbor aspoň dvoch oddelených zložiek, ktoré sa musia zložiť, aby sa mohli zabudovať do stavby. Tento termín je definovaný v rámci európskej legislatívy o stavebných výrobkoch.
Jednotlivé stavebné výrobky sú zaradené do skupín podľa vyhlášky, ktorá uvádza aj systémy posudzovania ich parametrov.
Maršálka

Maršálka je prírodná rezervácia ev. č. 2106 neďaleko obce Libice nad Doubravou v okrese Havlíčkův Brod v nadmorskej výške 600 - 615 metrov. Oblasť spravuje AOPK Havlíčkův Brod.
Ochrana.
Predmetom ochrany sú dobre zachované vlhké rašelinové lúky s výskytom vzácnych a zvlášť chránených druhov rastlín a živočíchov.
Řeka (prírodná rezervácia)

Řeka je prírodná rezervácia ev. č. 1257 neďaleko obce Krucemburk v okrese Havlíčkův Brod v nadmorskej výške 553 - 556 metrov. Oblasť spravuje AOPK ČR - RP SCHKO Žďárské vrchy.
Ochrana.
Predmetom ochrany je územie predstavujúce jedinečný zachovaný komplex, vlhkých zrašelinovatelých lúk a rašeliniskových slatinných geobiocenóz, prechádzajúcich do litorálu rovnomenného rybníka s bohatým výskytom chránených a ohrozených druhov rastlín a živočíchov.
Apollónides z Tegey

Apollónides alebo Apollónidés ("Apollónides", iný prepis:"Apollónidés") bol olympijský víťaz v behu na jedno stadion v roku 308 pred Kr.
Apollónides z Tegey si na 118. olympijských hrách vybojoval víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. v roku 776 pred Kr. a bol hlavným pretekom aj po zavedení ďalších súťažných disciplín. Menom víťaza tohto preteku sa označovala celá olympiáda.
Apollónidovo olympijské víťazstvo zaznamenal historik Diodóros Sicílsky, a to v súvislosti s datovaním udalostí, ktoré sa v tom roku udiali v antickom Grécku. Staroveký historik Eusebios z Kaisareie vo svojom zozname olympijských víťazov uvádza, že v roku 308 pred Kr. bol víťazom tejto disciplíny Andromenes z Korintu (Eusebios vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.), ale odborníci sa prikláňajú k staršiemu písomnému zdroju od historika Diodóra Sicílskeho, ktorý uviedol víťazstvo Apollónida.
Žabie plesá

Žabie pleso môže byť:
vo Vysokých Tatrách:
Mlynárka dlhochvostá

Mlynárka dlhochvostá alebo mlynárik chvostnatý (lat. "Aegithalos caudatus") je malý druh spevavca, patrí do čeľade mlynárkovité. Obýva celú Európu, na celom Slovensku hniezdi i zimuje, obýva krovinaté okraje lesov do , sady, parky a záhrady s bohatým podrastom. Podľa Medzinárodnej únie na ochranu prírody a prírodných zdrojov mlynárka dlhochvostá patrí medzi najmenej ohrozené druhy, celková populácia je stabilná, podlieha výkyvom vďaka rôznym kombináciám počasia v zime, rozširovania jej areálu a skutočnosti, že bol zaznamenaný pokles v dekáde 20112020. V rokoch 19822013 bol u európskej populácie zaznamenaný stabilný stav.
Opis.
Mlynárka dlhochvostá meria 12 – a váži 6,5 – 10 g.
Hlas.
Mlynárka dlhochvostá sa ozýva ostrým trojslabičným volaním "ti-ti-ti", "zizirri". Spev je jednoduché opakovanie volania. Veľmi ľahko sa dá rozoznať na základe suchého hlasu "cerr" ktorý kombinuje mľaskavým "tek".
Výskyt a stav na Slovensku.
Ako hniezdič aj ako zimujúca bola zistená v 93,5 % mapovacích kvadrátov.
Odhadovaný počet hniezdiacich párov je 60 000 - 120 000, zimujúcich jedincov 200 000 - 400 000. Veľkosť populácie i územie na ktorom sa vyskytuje sú "stabilné", maximálna zmena do 20%. Ekosozologický status v roku 1995 žiadny. V roku 1998 žiadny. V roku 2001 žiadny. V roku 2014 LC - menej dotknutý. Európsky ochranársky status nezaradený "SPEC". Stupeň ohrozenia "S" - vyhovujúci ochranársky status.
Biotop.
Mlynárka dlhochvostá žije v okrajových častiach listnatých a zmiešaných lesov, v miestach kde je veľa kríkov a mladín a v porastoch vŕb pri potokoch. Obľubuje miesta s rozptýlenou parkovou zeleňou. V lužných lesoch pri rieke Dunaj dosahovala hustotu 0,2 - 1 pár / 10 ha, v dubovo-hrabových lesoch 1,2 páru / 10 ha a v Badínskom pralese 0,6 páru / 10 ha.
Hniezdenie.
Obaja rodičia stavajú veľké hniezdo z lišajníkov, machov a pavučín. Hniezdo má vajcovitý tvar s bočným vchodom v hornej časti. S hniezdením začínajú uprostred marca a samotné hniezdo stavajú asi 10 dní. Vnútro vystiela samička perím, ktorá potom denne znáša žltkastobiele vajíčko s načervenalými škvrnami. Celkovo ich býva 6 - 10 (12) a sedí na nich len sama 12 - 13 dní. Po vyliahnutí mláďat sa o ne starajú už obaja rodičia 15 - 16 dní. Mláďatá vyletia z hniezda v máji.
Potrava.
Živí sa drobným hmyzom, ich larvami a kuklami. Vyhľadáva vošky, mravce a pavúky.
Ochrana.
Je zákonom chránená, spoločenská hodnota je 500 € (Vyhláška MŽP č. 170/2021).
Hýľ obyčajný

Hýľ obyčajný alebo hýľ lesný (lat. "Pyrrhula pyrrhula") je spevavec z čeľade pinkovité. Hniezdi v lesoch Európy, väčšinou uprednostňuje ihličnatý les, v západnej Európe aj listnaté lesy. Na Slovensku hniezdi hlavne na strednom a východnom Slovensku do Zimuje na celom území a sporadicky dochádza k invázii severských populácií. Podľa Medzinárodnej únie na ochranu prírody a prírodných zdrojov hýľ obyčajný patrí medzi najmenej ohrozené druhy, celková populácia klesá, európska populácia v rokoch 19802013 mierne poklesla. Podľa výsledkov paneurópskeho sčítania bežných druhov vtákov má trend hýľa obyčajného v Európe za roky 1980 2017 mierny pokles. 
Opis.
Hýľ obyčajný meria 15 – 16 cm, váži 32 – 39 g. Samec má čierny vrch hlavy, ružovočervenú hruď, sivomodrý chrbát a bielu kostrč. Zobák má čiernej farby, chvost a krídla hnedé. Samička je podobná, len hruď má svetlohnedú a chrbát sivastohnedý.
Výskyt a stav na Slovensku.
Ako hniezdič bol zistený v 63,4 % mapovacích kvadrátov, v zime až v 94,9 % mapovacích kvadrátov.
Odhadovaný počet hniezdiacich párov je 70 000 – 120 000, zimujúcich jedincov 200 000 – 400 000. Veľkosť populácie aj územie, na ktorom sa vyskytuje, sú "stabilné", maximálna zmena do 20 %. Ekosozologický status v rokoch 1995, 1998 a 2001 – žiadny. V roku 2014 "NT* A2b" – takmer ohrozený. Európsky ochranársky status nezaradený "– SPEC". Stupeň ohrozenia "S" – vyhovujúci ochranársky status.
Trend početnosti hýľa obyčajného na Slovensku bol podľa sčítania bežných druhov vtákov v rokoch 2005 2012 mierne klesajúci.
Biotop.
Hniezdi v ihličnatých lesoch s bohatým bylinným podrastom. V zimnom období prilieta aj na nížiny a prilieta do miest a dedín do záhrad, parkov a sadov.
Hniezdenie.
Hýľ hniezdi dvakrát do roka. Hniezdo umiestňuje do mladých smriečkov alebo jedlí blízko ku kmeňu, najčastejšie len 2 – 3 m vysoko. Ako stavebný materiál poslúžia drobné konáriky, steblá tráv, lišajníky, srsť a perie. Samička sedí na 4 – 5 (6) vajíčkach belasej farby s červenkastými škvrnami a čiarkami 13 dní. Samec jú kŕmi. Po vyliahnutí mláďat ich obaja rodičia vychovávajú 2 týždne. 
Potrava.
Živí sa najmä semenami stromov, plodmi ako čerešne, jarabina vtáčia, šípky, tiež púčiky ovocných stromov aj orgovánu. Príležitostne konzumuje aj hmyz. Z bylín vyhľadáva semienka pŕhľavy, černíc a briez. V lete sa živí semienkami púpav, hviezdic prostredných ("Stellaria media") a pastierskej kapsičky ("Capsella bursa-pastoris"). Zbiera aj semienka nezábudok (rod "Myosotis"), mliečov (rod "Sonchus"), štiavov (rod "Rumex") a horčiakov (rod "Persicaria").
Ochrana.
Je zákonom chránený, spoločenská hodnota je 1000 € (Vyhláška MŽP č. 170/2021).
Hlas.
Najznámejším hlasovým prejavom hýľa obyčajného je melancholické mäkké opakované pískanie "djü". Skupina si udržiava kontakt hlasom "tjet, tjet... tjet". Spev je tichý a cvrlikavý s chrumkavými zvukmi.
Niva Doubravy

Niva Doubravy je prírodná rezervácia ev.č. 1768, ktorá sa nachádza na katastrálnom území obce Sobíňov a rozkladá sa pozdĺž toku riečky Doubravy v okrese Havlíčkův Brod.
Ochrana.
Rezervácia vznikla ako ochrana prirodzených a poloprirodzených lúčnych a mokraďových ekosystémov v rieke Doubrave a jej okolí. Územie je ukážkou prírodných vlhkých lúčnych biotopov, ktoré sú vďaka poľnohospodárskemu využitiu krajiny veľmi vzácne.
Prírodné pomery.
Údolie tu prechádza do lesnatého chrbáta. Vďaka tunajším podmienkam a využívaniu sa tu vyvinula mozaika vodných, mokraďových a suchomilných spoločenstiev.
Flóra.
Môžeme tu nájsť asi 225 druhov vyšších rastlín. Vyskytuje sa tu napríklad vstavačovec májový, vachta trojlistá, bielokvet močiarny, lazerník pruský a ostrice.
Fauna.
Z vtákov tu hniezdi napríklad hýľ karmínový, močiarnica mekotavá a ľaptuška lúčna. Ďalej tu môžeme vidieť vretenicu severnú, mloka horského a vidlochvosta feniklového a veľa ďalších živočíchov.
Meghan Trainorová

Meghan Elizabeth Trainor (* 22. december 1993, Nantucket, Massachusetts, USA) je americká speváčka-skladateľka a hudobná producentka. Vo veku 15 až 17 rokoch vydala svoje tri nezávislé albumy. V roku 2011 podpísala nahrávaciu zmluvu s vydavateľstvom Big Yellow Dog Music a pokračovala v kariére skladaní piesní. 
Po podpísaní nahrávacej zmluvy s Epic Records v roku 2014, sa Meghan stala slávnejšou vďaka svojmu debutovému štúdiovému albumu, "Title" (2015). Album debutoval na prvej priečke v rebríčku "Billboard" 200 a vyprodukoval štyri single, ktoré sa dostali do top 20: „All About That Bass“, „Lips Are Movin“, „Dear Future Husband“ a „Like I'm Gonna Lose You“. Neskôr ju RIAA certifikovala platinovou platňou, za predaj milión kópií na domácom trhu. Jej druhý štúdiový album s názvom "Thank You" vyšiel v roku 2016 aj so singlom „NO“, ktorá debutovala na 3. mieste "Billboard" Hot 100.
Jej ovplyvnenie pramení hlavne z 50. a 60. rokov minulého storočia a jej hudba je známa svojím retro-štýlom. Bežne sa v jej textoch hovorí o modernej ženskosti, imidži tela a splnomocnení. Meghanina práca bola ocenená viacerými cenami a nomináciami, vrátane Ceny Grammy pre najlepšieho nováčika, vyznamenania Music Business Association za „Najlepšieho prelomového umelca roka“ a tiež získala dve ceny "Billboard" Music Awards.
Peter Wilsen

Peter Wilsen, vlastným menom Peter Bradáč (* 17. november 1981, Rožňava) je spevák a skladateľ slovenskej metalovej skupiny Tristana.
Biografia.
Študoval na Strednej zdravotníckej škole v Rožňave. Po pôsobeniach v rôznych amatérskych skupinách začal v roku 2003 spievať v slovenskej metalovej skupine Tristana. V roku 2005 kapelu opustil, v novembri 2006 sa do kapely vrátil. V roku 2009 vystupoval ako hosť maďarskej metalovej skupiny Wisdom v Rumunsku na medzinárodnom festivale Aftershock za účasti britskej kapely Judas Priest. V roku 2010 vydal so skupinou Tristana album Zircon Street. V roku 2011 vystúpil s kapelou Tristana ako predskokan Scorpions v bratislavskej Inchebe. V roku 2014 začal pracovať v českej televíznej hudobnej stanici Fajnrock TV, neskôr premenovaná na Slušnej Kanál TV, ako oblastný riaditeľ pre slovenský trh. V roku 2015 vydal so skupinou Tristana album Virtual Crime, podpísaný pod talianske hudobné vydavateľstvo Bakerteam Records.
Tori Kellyová

Victoria Loren „Tori“ Kellyová (* 14. december 1992, Wildomar, Kalifornia, Spojené štáty) je americká speváčka a skladateľka. Postupne získala uznanie po tom, čo v 14 rokoch začala uverejňovať svoje videá na YouTube. Keď mala 16, uchádzala sa o účinkovanie v speváckej šou "American Idol". Zo súťaže bola vyradená a začala pracovať na svojej vlastnej hudbe. V roku 2012 vydala svoje prvé EP s názvom "Handmade Songs By Tori Kelly", ktoré sama produkovala, zložila aj zmixovala. Nasledujúci rok jej manažér Scooter Braun uvidel jej videá na YouTube a predstavil ju vydavateľstvu Capitol Records, s ktorým podpísala zmluvu v septembri. Torino druhé EP s názvom "Foreword" vyšlo v októbri 2013 ako jej prvé vydanie s vydavateľstvom. 
23. júna 2015 vydala svoj debutový album "Unbreakable Smile." Prvý singel „Nobody Love“ vyšiel na jar a dostal sa do rebríčka "Billboard" Hot 100. Tori bola nominovaná na Cenu Grammy pre najlepšieho nováčika 58. ročníka Grammy Awards. Nadabovala postavu Meent v animovanom filme "Sing" (2016). Jej druhý štúdiový album "Hiding Place" (2018) dosiahol číslo 35 v rebríčku "Billboard" 200 a získal ceny Grammy – za najlepší gospelový album a za najlepší gospelový výkon alebo pieseň. V roku 2019 vydala svoj tretí štúdiový album "Inspired By True Events".
Chránená krajinná oblasť Železné hory

Chránená krajinná oblasť Železné hory bola ustanovená vyhláškou Ministerstva životného prostredia ČR č.156/1991 Sb. zo dňa 27. marca 1991 (účinnosť od 1. mája 1991) na rozlohe 380 km² v severnej časti Českomoravskej vrchoviny približne medzi mestami Slatiňany na severe, Chotěboř na juhu, Třemošnice na západe a Trhová Kamenice a Nasavrky na východe (49° 55´ – 49° 42´ N, 15° 32´ – 15° 53´ E). Nadmorská výška kolíše od 268 metrov nad morom pri Slatiňanoch a najvyšším bodom Vestcom, ktorý meria 668 metrov. Správa CHKO sídli v Nasavrkoch (Náměstí 317, 538 25). CHKO má na svojom území 24 maloplošných zvlášť chránených území prírody – 1 Národná prírodná rezervácia (NPR), 12 prírodných rezervácií (PR) a 11 prírodných pamiatok – 14 pamätných stromov a 6 náučných chodníkov.
Charakteristika oblasti.
Reliéf krajiny.
CHKO zaujíma centrálnu časť Železných hôr. Najvyššími vrcholmi sú Vestec s a Spálava so . Najnižšie miesta sú pri Podhořanoch a Slatiňanoch so zhodnou nadmorskou výškou 268 metrov.
Nápadným útvarom je hlavný hrebeň, ktorý sa ťahá od Ždírca nad Doubravou do Podhořan a ďalej k Týncu nad Labem. V tomto hrebeni sú vedľa početných vrcholov (vrátane Vestca a Spálavy) nápadné i rokliny. Najväčšie a najkrajšie sú Lovětínská a Hedvíkovská, ktoré prerážajú hlavný hrebeň pri Třemošnici a Závratke.
Na severnej strane CHKO je najnápadnejšia Bučina, kopec medzi Kraskovom a Prachovicami, s nadmorskou výškou 606 metrov. Pri Slatiňanoch s nadmorskou výškou 391 metrov je kopec Hůra.
V severnej časti CHKO je jediná veľká roklina vytvorená riekou Chrudimkou. Tento kaňon je chránený v rámci prírodných rezervácií Krkanka a Strádovské peklo.
Južne od hlavného hrebeňa je nižšia časť zvaná Dlouhá mez. Z neho je nápadný pri Libici nad Doubravou kopec Hradiště. Ďalej na juh medzi Bílkem a Chotěbořou je malebné kaňonovité údolie rieky Doubravy. Medzi Ždírcom nad Doubravou a Studencom leží tiahly chrbát Cerhovy.
Flóra.
Na území CHKO je registrovaných viac, ako 1 200 druhov vyšších rastlín, z toho asi 1 000 druhov domácich t. j. druhov prirodzene sa vyskytujúcich.
Fauna.
Na území CHKO žije viac ako 75 druhov mäkkýšov, významnými sú tiež motýle zvlášť v oblasti Dlouhé meze (celkový počet druhov motýlej fauny v oblasti je 1 262). Zo stavovcov bolo zaznamenaných 230 druhov (24 rýb, 12 obojživelníkov, 7 plazov, 141 vtákov a 46 cicavcov).
Lyžovanie.
Na území CHKO a v jej tesnom okolí sa nachádza 6 zjazdoviek s lyžiarskymi vlekmi – Trhová Kamenice, Hluboká, Chotěboř, Vápenný Podol, Horní Bradlo a Nasavrky.
Nikagoras z Lindosu

Nikagoras ("Nikagoras") bol olympijský víťaz v tethrippe a v synóride v roku 308 pred Kr.
Nikagoras, syn Nikóna z rodoského mesta Lindos, bol na 118. olympijských hrách v roku 308 pred Kr. korunovaný olivovými vencami za víťazstvá v tethrippe a v synóride. Tethrippon (preteky dvojkolesových vozov so štvorzáprahom) zaradili do olympijského programu na 25. hrách v roku 680 pred Kr. a synóris (preteky na voze s dvojzáprahom) na 93. hrách v roku 408 pred Kr. 
Olympijské víťazstvá Nikagora sú uvedené na starovekej kamennej stéle (Lindos II 68 ) objavenej v 19. stor. v Grécku, publikovanej nemeckým filológom a epigrafikom Wilhelmom Dittenbergom. Táto kammenná stéla ešte uvádza, že Nikagoras sa okrem víťazstiev v Olympii presadil v týchto disciplínach aj na ďalších hrách, a to na celogréckych v Delfách, v Istmii a Nemei, na hrách Lykaia (slávnosť k pocte boha Dia na hore Lykaion) a na panathenajských hrách.